วันนี้ไปวิ่งที่สวนสาธารณะแล้วมีสุนัข3-4ตัววิ่งไล่อ่ะค่ะ ไม่รู้สึกว่าโดนกัด แต่ที่ขาของเรามีแผลยุงกัดกับแผลถลอกนิดหน่อย มีโอกาสที่สุนัขจะกัดไม่เข้าแล้วเราไม่รู้ตัวไหมคะเพราะตอนวิ่งไม่ได้หันไปมองเลยว่าสุนัขอยู่ใกล้เราแค่ไหน หรือว่ามีโอกาสที่น้ำลายสุนัขจะโดนแผลไหมคะ ต้องไปฉีดยากันไว้ก่อนหรือเปล่า
สวัสดีค่ะ Kenna,หากโดนสุนัขกัดหรือข่วน ก็ต้องเกิดบาดแผลหรือรอยช้ำขึ้นที่ผิวหนัง และย่อมต้องรู้สึกมีอาการเจ็บเกิดขึ้นในขณะที่โดน ดังนั้น หากไม่ได้รู้สึกถึงอาการเจ็บที่เกิดขึ้นเมื่ออยู่ใกล้สุนัข ก็ไม่น่าโดนกัดหรือข่วนค่ะส่วนโอกาสที่น้ำลายสุนัขจะกระเด็นมาโดนแผลที่ถูกยุงกัดและแผลถลอกเล็กๆ นั้น ก็ไม่น่าเกิดขึ้นได้ หรือหากกระเด็นมา ก็เป็นปริมาณที่น้อยมาก ซึ่งโอกาสที่จะติดเชื้อพิษสุนัขบ้าจากกรณีนี้ ถือว่าไม่น่าเกิดขึ้นได้ ดังนั้น จึงไม่จำเป็นต้องไปฉีดวัคซีนป้องกันพิษสุนัขบ้าค่ะ